สถาบันเวทย์มนต์ทาลัสนิม่า

ความใกล้ชิด

**สถาบันพัฒนาศักยภาพเวทย์มนต์และกายภาพทาลัสนิม่า** (อาคานอลมาตรฐาน: Thalasnimar Hoklieird qwe Kokhliner oz Aztiqwenaburch luq zuer Phitaligia; Magical and Physical Advancement Institute of Thalasnimar) เป็นโรงเรียนหนึ่งในห้าที่ได้รับการสนับสนุนจากส่วนกลางโดยตรง โดยเป็นโรงเรียนสหศึกษาประจำ ก่อตั้งขึ้นตั้งแต่ช่วงศักราชอาคานอลที่ 151 และพัฒนามาจนเป็นโรงเรียนประจำในปีศักราช 311 โดยได้รับความอนุเคราะห์จากส่วนกลางมาตั้งแต่ก่อตั้ง โดยจุดมุ่งหมายคือการเป็นโรงเรียนที่ขึ้นตรงต่อราชสำนักและช่วยเหลือราชสำนักในการพัฒนาบุคคล สืบเนื่องมาจนถึงยุคสหคอมมูน เป็นโรงเรียนประจำมหานครดูเพรโลริส มหานครในลำดับที่สองรองจากเมืองหลวงของสภาเวทย์มนต์โนวุม เฮสโพเทีย

สถาบันทาลัสนิม่ายังถูกจัดเป็นหนึ่งในเขตปกครองตนเองพิเศษสมัชชาเมืองและเขตเลือกตั้ง (Special Autonomous City Council and Electoral District) ที่ได้รับที่นั่งในสมัชชาสันนิบาตและสมัชชาสหคอมมูน โดยควบรวมการปกครองของเมืองดูเพรโลริสกับสถาบันทาลัสนิม่าไว้ที่สภาผู้ประศาสน์การของสถาบัน

## ประวัติย่อ

โรงเรียนทาลัสนิม่า เดิมมีชื่อว่าโรงเรียนพัฒนาการทักษะกายภาพดูพรีลีโอนา โดยเป็นเพียงโรงเรียนท้องถิ่นขนาดเล็กที่เปิดทำการเรียนการสอนเฉพาะกับลูกขุนนางท้องถิ่น จนกระทั่งการเข้าปกครองของจักรวรรดิอาคานอลภายหลังสิ้นสุดสงครามควินซิลอร์ครั้งที่ 13 ยาร์นอกซัส เวนเดอร์ ได้อุปถัมภ์โรงเรียนดังกล่าวจนเป็นโรงเรียนพัฒนาการทักษะกายภาพดูพรีลีโอนาในปีศักราชอาคานอลที่ 311 โดยยาร์นอกซัส ดำรงตำแหน่งอธิการบดีเฉพาะกาล โดยเปิดทำการเรียนการสอนด้านทักษะทางกายภาพ ศิลปะการป้องกันตัว และการใช้อาวุธ โดยจัดเป็นโรงเรียนลูกข่ายของโรงเรียนเทสซาเลี่ยน (ต่อมาเป็นสถาบันการพัฒนาเวทย์มนต์เฮสโพเทีย) ภายหลังจากยาร์นอกซัสเสียชีวิต ลูกชายคนรองของยาร์นอกซัส ดูร์ลาเดีย เวนเดอร์ ได้ดำรงตำแหน่งอธิการบดีอย่างเป็นทางการและภายหลังควบตำแหน่งผู้ประศาสน์การของโรงเรียนแทนที่ตำแหน่งปลัดเสนาบดีของเมืองดูเพรโลริส ต่อมาได้รับการยกระดับเป็นโรงเรียนสำหรับผู้มีอายุ 12 ปีขึ้นไปเข้ารับการเรียนการสอนทั้งกายภาพและเวทย์มนต์

## ทำเนียบผู้บริหาร

### สภาผู้ประศาสน์การ

สภาผู้ประศาสน์การ (อาคานอลมาตรฐาน: Kophiriner Erhiediek; Board of Regency) เป็นสภาที่จัดตั้งในช่วงของดูร์ลาเดีย เวนเดอร์ อธิการบดีโรงเรียนเข้าดำรงตำแหน่งและได้รับตำแหน่งผู้ประศาสน์การจากทางส่วนกลาง สำหรับบริหารเขตดูเพรโลริสทั้งหมด โดยสภาผู้ประศาสน์การจะมีสมาชิกสภาคอมมูน สภาเมือง และสมาชิกสภาคณาจารย์ ดำรงตำแหน่งเป็นสมาชิกในสภาผู้ประศาสน์การ ทำหน้าที่สองส่วนประกอบด้วย สภาบริหารเมืองดูเพรโลริส (ประกอบด้วยสมาชิกสภาคอมมูนและสภาเมือง) และ สภาบริหารโรงเรียนทาลัสนิม่า (สมาชิกสภาคณาจารย์)

* ผู้ประศาสน์การประจำโรงเรียน และ ตัวแทนเขตดูเพรโลริสในสมัชชานิวาสสถาน: เพลลินิซัส อาวินอกซ์ที่ 2 (**Chancellor and Provincial Regent** Pellinixus Avinox II)
* รองผู้ประศาสน์การประจำโรงเรียน และตัวแทนผู้ประศาสน์การในสภาคณาจารย์: ไคอาพีนอส เซนทินอร์ (**Vice Chancellor and Observer Plenipotentiary in Hiernard of Thalasnimar** Kaiapinos Centinor)

### สภาคณาจารย์

สภาคณาจารย์ (อาคานอลมาตรฐาน: Hiernard; The Committee) เป็นสภาที่จัดการมาตั้งแต่ยาร์อกซัส เวนเดอร์ อธิการบดีเฉพาะกาลเข้าดำรงตำแหน่ง โดยทำหน้าที่เป็นสภาที่ปรึกษาของสภาผู้ประศาสน์การ และเป็นองค์กรบริหารในโรงเรียนทาลัสนิม่า ดำรงตำแหน่งโดยประธานสภาคณาจารย์ควบตำแหน่งอธิการบดี

 * เลขาธิการสภาคณาจารย์ และรองอธิการบดีลำดับที่หนึ่งประจำสำนักกิจการนักเรียน General Secretary of Hiernard and First Vice-Rector of Student Affairs
* ผู้บัญชาการกองรักษาระเบียบ Disciplinary Guard Commander
 * รองอธิการบดีประจำสำนักคลัง Vice-Rector of Exchequer
 * รองอธิการบดีประจำสำนักกิจการทั่วไป Vice-Rector of General Affairs
 * รองอธิการบดีสำนักกิจการความปลอดภัย Vice-Rector of Security Affairs
* ผู้บัญชาการกองรักษาการสถาบัน Commander of Institution Security Guard
 * รองอธิการบดีสำนักงานฝ่ายกิจการพิเศษ Vice-Rector of Special Mission Affairs
* ประธานสภาที่ปรึกษาสถาบัน President of Institution Consultative Assembly
* ผู้บัญชาการกองพลน้อยพิเศษทาลัสซิส-โลริซิออน Commander of Thalusis-Lorision Special Brigade
 * รองอธิการบดีสำนักศึกษาธิการ Vice-Rector of Academic Affairs
* รองประธานสภาที่ปรึกษาสถาบัน Vice-President of Institution Consultative Assembly
 * รองอธิการบดีสำนักแผนงาน Vice-Rector of Planning Bureau
* เลขานุการใหญ่สภาที่ปรึกษาสถาบัน Principal Secretary of Institution Consultative Assembly
 * รองอธิการบดีสำนักประสานงานระหว่างองค์กร Vice-Rector of Inter-Organizational Cooperation
* เสนาธิการกองพลน้อยพิเศษ Chief of Special Brigade's Staff
 * ที่ปรึกษาพิเศษฝ่ายทหารประจำสภาคณาจารย์ Military Special Adviser of Teachers' Council
* ผู้บัญชาการลีจันนารีที่ 35 / Commander of 35th Magical Legionary

## The Convention

เดอะคอนเวนชั่น หรือ คณะสมัชชา เป็นกลุ่มขั้วอำนาจที่ทำหน้าที่เป็นกองบังคับใช้กฎในโรงเรียนมาอย่างยาวนาน เดิมเป็นคณะองครักษ์ของมุขมนตรีของโนวุม เฮสโพเทีย

* กัปตันกิตติมศักดิ์แห่งคณะสมัชชา: วลาซิสซิเนีย อาเลไฟร์ เจ้าอุปราชแห่งกาลาเนีย (**Captain of the Convention** Vlassiscinia Alefiare, **State Commissioner and Regent of Galania**)

* อัศวินแห่งคณะสมัชชา: เสนาธิการ วลาซิสซิเนีย กาเลม (**Knight of the Convention, Strategist-General**, Vlassiscinia Galem)

## สภาที่ปรึกษาสถาบัน

สภาที่ปรึกษาสถาบัน (อาคานอลมาตรฐาน: Qerntichlaburch Wiphlanierd qwe Phlomelaie หรือ สมัชชากรรมของผู้ศึกษาพร้อมทั้งผู้อารักขา) เป็นองค์กรที่มีความสำคัญรองจากกลุ่มทำเนียบผู้บริหาร โดยสภาดังกล่าวจะบริหารโดยตรงจากสภาคณาจารย์ ซึ่งจะมีสภาย่อย 2 สภา ได้แก่ สภานักศึกษา และ สภาผู้ปกครอง โดยทั้งสองสภาที่หน้าที่เสนอ ผ่าน ยับยั้ง ลงมติ กฏที่มีผลต่อในเขตโรงเรียนเท่านั้น อีกทั้งมีหน้าที่เลือกตั้งและถอดถอนอาจารย์ของโรงเรียนโดยการใช้ระบบญัตติพิเศษซึ่งจะยกเลิกสภาพอาชีพชั่วคราวของอาจารย์จนกว่าจะเสร็จสิ้นการลงมติ โดยสมาชิกสภาพจะได้มาโดยวิธีการต่าง ๆ ได้แก่

* ได้รับการเลือกตั้งจากนักเรียนในห้อง หรือ ใช้อำนาจอาจารย์ในฐานะตัวแทนผู้ประศาสน์การในการแต่งตั้งตัวแทน จำนวน 40 คน
* ได้รับการคัดสรรจากสภาคณาจารย์ โดยมีอาจารย์เสนอชื่อเข้าที่ประชุม จะเกิดขึ้นหลังการประชุมกองพลน้อยพิเศษครั้งแรก จำนวน 40 คน
* กองรักษาระเบียบ และ คณะสมัชชา กลุ่มละจำนวน 25 คน
* ผู้ปกครองเสนอชื่อลูกหลานตัวเอง และ สภาคณาจารย์รับรองทั้งหมด 35 คน
* เลือกตั้งทั่วไปจากห้องเรียนต่าง ๆ 200 คน
* ผู้ปกครองของนักเรียน จำนวน 315 คน จากจำนวนผู้ปกครองทั้งหมด

### คณะกรรมการบริหารสภานักศึกษา

คณะกรรมการบริหารสภานักศึกษา (Executive Committee of Chamber of Students, The Students' Executive) เป็นกลุ่มคนซึ่งได้รับเลือกและแต่งตั้งจากสภานักศึกษา ทำหน้าที่บริหารและดูแลเหล่านักเรียน พร้อมทั้งออกกฏระเบียบต่าง ๆ ที่สอดคล้องกับสภาที่ปรึกษาสภาบัน โดยคณะกรรมการบริหารสภานักศึกษาขึ้นตรงทั้งสภาที่ปรึกษาสถาบัน และสภาคณาจารย์ ภายใต้ข้อตกลงพิเศษที่ทำให้คณะกรรมการสามารถบังคับใช้ระเบียบบางอย่างที่ได้รับมอบหมายจากสภาคณาจารย์ได้ ปัจจุบันสมาชิกของคณะกรรมการบริหารฯ มาจากนักเรียนชั้นปีที่ 4 และ 5 ทั้งหมด